Document ID: 32014D0226

NEUVOSTON TÄYTÄNTÖÖNPANOPÄÄTÖS,
annettu 14 päivänä huhtikuuta 2014,
Euroopan unionin ja sen jäsenvaltioiden sekä Korean tasavallan väliseen vapaakauppasopimukseen liittyvän kulttuuriyhteistyötä koskevan pöytäkirjan 5 artiklassa tarkoitettuun audiovisuaalisiin yhteistuotantoihin oikeuttavan ajan jatkamisesta
(2014/226/EU)
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen,
ottaa huomioon Euroopan unionin ja sen jäsenvaltioiden sekä Korean tasavallan välisen vapaakauppasopimuksen allekirjoittamisesta Euroopan unionin puolesta ja sen väliaikaisesta soveltamisesta 16 päivänä syyskuuta 2010 annetun neuvoston päätöksen 2011/265/EU (1) 4 artiklan 1 kohdan,
ottaa huomioon Euroopan komission ehdotuksen,
sekä katsoo seuraavaa:
(1)
Euroopan unionin ja sen jäsenvaltioiden sekä Korean tasavallan välinen vapaakauppasopimus (2), jäljempänä ’sopimus’, allekirjoitettiin 6 päivänä lokakuuta 2010. Sopimukseen on liitetty kulttuuriyhteistyötä koskeva pöytäkirja, jäljempänä ’pöytäkirja’, jossa vahvistetaan pöytäkirjan 1 artiklan mukaisesti puitteet osapuolten yhteistyölle vaihdon helpottamiseksi kulttuuritoiminnan, -hyödykkeiden ja -palvelujen aloilla, muun muassa audiovisuaalialalla.
(2)
Sopimusta on sen 15.10 artiklan 5 kohdan nojalla sovellettu päätöksen 2011/265/EU mukaisesti väliaikaisesti osittain1 päivästä heinäkuuta 2011 sillä varauksella, että sopimuksen tekeminen saatetaan päätökseen myöhempänä ajankohtana.
(3)
Audiovisuaalisia yhteistuotantoja koskevaa pöytäkirjan 5 artiklaa, lukuun ottamatta sen 2 kohtaa, on sovellettu väliaikaisesti päätöksen 2011/265/EU 3 artiklan nojalla.
(4)
Päätöksen 2011/265/EU 4 artiklan 1 kohdan mukaisesti komissio antaa Korealle kirjallisen ilmoituksen unionin aikomuksesta olla jatkamatta audiovisuaalisiin yhteistuotantoihin oikeuttavaa aikaa pöytäkirjan 5 artiklan nojalla sekä pöytäkirjan 5 artiklan 8 kohdassa määrätyn menettelyn mukaisesti, jollei neuvosto komission ehdotuksesta neljä kuukautta ennen tällaisen oikeuttava ajan päättymistä hyväksy tämän oikeuttavan ajan jatkamista. Jos neuvosto hyväksyy tämän ajan jatkamisen, velvoitetta antaa ilmoitus sovelletaan uudelleen päätöksen 2011/265/EU 4 artiklan 1 kohdan nojalla jatketun oikeuttavan ajan päättyessä. Neuvosto tekee oikeuttavan ajan jatkamista koskevan päätöksensä yksimielisesti.
(5)
Pöytäkirjan 3 artiklan 5 kohdan mukaisesti perustettu unionin kansallinen neuvoa-antava ryhmä on 25 päivänä syyskuuta 2013 antanut myönteisen lausunnon oikeuttava ajan jatkamisesta pöytäkirjan 5 artiklan 8 kohdan a alakohdassa määrätyin tavoin.
(6)
Neuvosto hyväksyy sen, että pöytäkirjan 5 artiklan 4, 5, 6 ja 7 kohdassa määrättyä audiovisuaalisia yhteistuotantojen oikeutta hyödyntää paikallisen ja alueellisen kulttuurisisällön edistämistä koskevia osapuolten järjestelyjä, koskevaa aikaa jatketaan.
(7)
Tämä päätöksen tarkoituksena ei ole vaikuttaa unionin ja jäsenvaltioiden toimivaltuuksiin,
ON HYVÄKSYNYT TÄMÄN PÄÄTÖKSEN:
1 artikla
Pöytäkirjan 4, 5, 6 ja 7 artiklassa määrättyä audiovisuaalisia yhteistuotantojen oikeutta hyödyntää paikallisen ja alueellisen kulttuurisisällön edistämistä koskevia osapuolten järjestelyjä, jatketaan kolmen vuoden ajaksi, joka alkaa 1 päivänä heinäkuuta 2014 ja päättyy 30 päivänä kesäkuuta 2017.
2 artikla
Tämä päätös tulee voimaan päivänä, jona se hyväksytään.
Tehty Luxemburgissa 14 päivänä huhtikuuta 2014.

Labels: 12
18
3
5